《诗》
魏晋·阮瑀

临川多悲风。秋日苦清凉。
客子易为戚。感此用哀伤。
揽衣起踯躅。上观心与房。
三星守故次。明月未收光。
鸡鸣当何时。朝晨尚未央。
还坐长叹息。忧忧安可忘。

作者简介：（约165—212）东汉末陈留尉氏人，字元瑜。少师从蔡邕。汉献帝建安中，曹操以为司空军谋祭酒、管记室。好文学，尤善章表书记，为建安七子之一。官至仓曹掾属。后人辑有《阮元瑜集》。